Eitt helsta átaksverkefni ársins verður að virkja fleiri til að taka þátt í störfum gjafara . Og til að hrinda því átaki af stað byrjuðum við árið á að halda fund með þeim gjöfurum sem voru tilbúnir til að taka þá í smá hugarflugi með okkur um málið . Ýmsar góðar hugmyndir komu upp á fundinum , meðal annars : Virkja fleiri spilara til að taka þátt í að díla á stóru mótunum . T.d. vana spilara sem ekki taka þátt og eins þá sem detta út úr mótinu . Halda mót þar sem spilarar taka við að gefa þegar þeir falla úr leik og þar til næsti fellur úr leik til þess að fleiri æfist í því . Halda gjafaramót , keppa um titilinn “ Gjafarameistari PSÍ ” , jafnvel spurning um að gera það í staðinn fyrir fyrirhugað kvennamót í lok ágúst . Stjórnarmeðlimir sjá um gjafarastarfið 😉 Sjá til þess að það séu góðir stólar . Reyna að semja við einhverja húsgagnaverslun um að fá lánaða stóla á næsta ÍM gegn auglýsingu . Sjá til þess að það sé gott aðgengi að vatni og kaffi á meðan á móti stendur og matur með reglulegu millibili Hafa gjafara fund hálftíma til klukkutíma fyrir næsta ÍM , til að stilla saman strengi , fara yfir skipulag mótsins og smá fræðslu og hrista hópinn saman . – Þeir sem mæti á fundinn og díla amk. heilan dag á ÍM fara í pott sem dregið er úr eftir mótið , t.d. gjafakort á veitingastað , í Laugar , eða eitthvað slíkt . Kynna mótin með góðum fyrirvara – minna reglulega á næstu mót inni í gjafaragrúppunni . Vantar fleiri tækifæri til að gefa PLO – Már ræðir við Hugar um að halda PLO mót einu sinni í mánuði . Rætt var um að gefa þyrfti fleirum kost á að díla á lokaborði ÍM Halda þarf betur utan um tíma gjafara á stóru mótunum . Mætti t.d. prófa að nota eitthvert app til þess . Einnig voru kynntar hugmyndir að nýjum strúktúr fyrir greiðslur fyrir störf gjafara á mótum á vegum PSÍ . Þessar hugmyndir mæltust vel fyrir og var ákveðið í framhaldi að þær tækju gildi þegar í stað en þessar hugmyndir ganga einkum út á að ná fram þremur markmiðum : Að umbuna þeim sérstaklega sem hafa meiri starfsreynslu . Hvetja fleiri til þess að taka meiri þátt í starfi PSÍ . Hvetja gjafara til að sækja fræðslu um reglur sem gilda á mótum og um hlutverk gjafara . Greiðslur til gjafara hafa á síðustu þremur árum hækkað úr 1.500 kr. / klst upp í 2.500 kr. / klst og með breytingunum núna gefum við reyndari gjöfurum kost á að hífa það upp í 3000 - 3500 kr. / klst . Fyrirkomulagið verður sem hér segir : Grunngjald á tímann verður kr. 2.000 . Síðan verður gefinn kostur á að hækka það í eftirfarandi 6 þrepum ( 2 þrep fyrir hvert af meginmarkmiðunum hér að ofan ) : +250 kr. fyrir 1 árs starfsreynslu á pókerklúbbum +250 kr. fyrir 2 ára starfsreynslu á pókerklúbbum +250 kr. fyrir +50 klst. starf fyrir PSÍ ( miðað við gögn aftur til 2018 ) +250 kr. fyrir +100 klst. starf fyrir PSÍ +250 kr. fyrir að hafa sótt fræðslufund á vegum PSÍ á síðustu 2 árum +250 kr. fyrir að afla sér TDA vottunar ( gildir í 2 ár ) . Gjafari með 3ja ára starfsreynslu sem kæmi til starfa í fyrsta sinn á móti fyrir PSÍ fengi kr. 2.500 á tímann . Gjafari með 5 ára reynslu , 75 klst vinnu fyrir PSÍ og hefur sótt fræðslufund síðustu tvö ár fengi kr. 3.000 á tímann . Gjafari sem tikkar í öll boxin hér að ofan fengi greitt kr. 3.500 á tímann . Í lok fundarins var síðan farið í smá fræðslu um mótareglur og hlutverk gjafara og er það metið til hækkunar á greiðslum til gjafara skv. hinu nýja fyrirkomulagi . Við vonumst að þetta mælist vel fyrir og muni virkja hvetjandi fyrir alla sem taka þátt í þessum verkefnum með okkur !